open-index/open-wikipedia-markdown huggingface dataset:
Juodoji knyga

**Juodoji knyga** () – 1990 m. Turkijos rašytojo, literatūros Nobelio premijos laureato, Orhano Pamuko parašytas romanas. Knygoje glaudžiai pinasi įvairios idėjos – rytietiškas misticizmas, postmodernus tapatybių konstravimas, ženklų ir simbolių skaitymas, detektyvo elementai, įvairūs Turkijos istorijos motyvai. Visas veiksmas vyksta Stambule – mieste, kupiname paslapčių ir neregimų prasmių.

## Siužetas

Pagrindinis knygos veikėjas – teisininkas Galipas. Vieną dieną grįžęs namo randa, kad ji paliko žmona Riuja, parašiusi tik trumpą raštelį. Tuo pat dingsta ir Riujos įbrolis, žymus žurnalistas Dželalis Salikas. Galipas leidžiasi į jų paieškas, o ženklais jam tampa Dželalio straipsniai. Galipas taip įsijaučia į tas paieškas, kad ne tik užima Dželalio butą, bet ir juo apsimetinėja, vietoj jo rašo straipsnius.

Knygoje nėra vientisos siužetinės linijos – skyreliai apie Galipo paieškas persipina su Dželalio straipsniais iš laikraščio „Milliyet“, kurie savo ruožtu yra kokios nors istorijos iš paties Dželalio gyvenimo arba iš kokių nors istorinių asmenybių. Be to dar pinamos įvairių Dželalio gerbėjų pasakojamos istorijos.

## Idėjos

Pagrindinis kūrinio motyvas – savo tapatybės paieškos, siekis būti „pačiu savimi“. Ryškiausiai tai išreikšta Įpėdinio istorijoje: *Jeigu nėra ką pasakoti, vadinasi, žmogus labai priartėjo prie to, kad būtų pats savimi. Tyla reiškia, kad baigėsi visi prisiminimai, knygos, istorijos, atmintis. Tik išgirdęs šią tylą, žmogus gali tapti liudininku to, kaip iš jo paties sielos gelmių iš begalinių ir tamsių jo esybės labirintų kyla balsas, kuris gali paversti žmogų pačiu savimi.*

Visi trys knygos veikėjai yra nuolatinėse savęs paieškose, siekyje būti kažkuo kitu: Galipas mėgdžioja Dželalį ir praktiškai su juo susitapatina, Dželalis tuo tarpu savo straipsniuose vis išreiškia norą būti kažkuo kitu (dažnai siejamas su Mehdi), o Riuja yra paslaptinga veikėja, gyvenanti savo fantazijų pasaulyje ir detektyvinėse knygose.

Kitas aspektas – Stambulo ir visos Turkijos identitetas. *Visos tautos, nesugebėjusios tapti pačios savimi, pasmerktos vergystei, kilmingieji – paniekai, nacijos – išnykimui ir išmirimui.* Knygoje daugelyje vietų pabrėžiami aspektai apie turkų vesternizaciją, Vakarų kultūros mėgdžiojimą taip prarandant savo tapatybę, dažnai kalbama apie užmirštas paslaptis, kurias saugoję Osmanų laikų mistikai. Yra kritiškų užuominų apie Atatiurką.

„Juodojoje knygoje“ taip pat gausu įvairių istorijų ir aspektų apie Rytų misticizmą. Svarbiu motyvu tampa žymaus Turkijos sufijaus ir poeto Rumi gyvenimas, jo santykis su Šemsi Tebrizi. Svarbi rolė tenka hurufizmui – raidžių veiduose paieškai, simbolių skaitymui bei Mahdi atėjimo laukimui. Yra nemaža istorijų apie Osmanų padišachus, daug kur cituojami senovės Turkijos ir islamo pasaulio mistikai, rašytojai. Pati „Juodoji knyga“ neretai vertinama (o ir pačiame kūrinyje apie tai rašoma) kaip Šeicho Galipo „Hüsn ü Aşk“ šiuolaikinė adaptacija.
Jedineco rajonas

**Jedineco rajonas** – vienas iš Moldovos administracinių vienetų, esantis šalies šiaurės vakaruose. Administracinis centras – Jedinecas. Kitas svarbus miestas yra Kupčinas. Rajone taip pat yra 17 kaimų ir 30 komunų. 2012 m. duomenimis, rajone gyveno 82 500 gyventojų.

## Geografija
Jedineco rajonas šiaurėje ribojasi su Bričeniu, šiaurės rytuose su Oknica, rytuose su Dondušeniu, pietuose su Raškaniu, vakaruose Pruto upė teka išilgai pasienio su Rumunija. Svarbiausios upės: *Ciuhur* (90 km), *Racovăţ* (68 km) ir *Draghiste* (67 km). Visos šios upės įteka į Prutą. Moldovos plynaukštė užimą didelę dalį rajono teritorijos. Aukščiausias taškas, siekiantis 275 m, yra rajono šiaurės rytuose, šalia *Clișcăuți* kaimo.

## Tautinė sudėtis
Udželangas

**Udželangas** () – koralinis atolas Ramiajame vandenyne, Maršalo Salose, Raliko salų grandinės vakarinėje dalyje. Atolas yra 217 km į pietryčius nuo Enivetoko atolo ir yra labiausiai į vakarus (apie 600 km nuo pagrindinių Raliko salų) nutolusi Maršalo Salų teritorija.

Atolas netaisyklingos formos, jo žiedą sudaro 30 salelių. Bendras sausumo plotas – 1,86 km². Lagūna užima 185,94 km². Aukščiausias taškas – 3 m virš jūros lygio. Atolas negyvenamas.

## Istorija
Pirmasis atolą 1529 m. rugsėjo 21 d. aptiko ispanų keliautojas Alvaras de Saavedra (likus nedaug laiko iki jo mirties), antrąkart plaukdamas iš Tidorės į Naująją Ispaniją. Vėliau atolas dar kartą rastas ispanų keliautojų Rujaus Lopeso de Viljaloboso (1543 m. sausio 6 d.) ir Migelio Lopeso de Legaspio (1565 m. sausio 15 d.) ekspedicijų metu bei maištininkų iš San Cheronimo (1566 m.). Vokietijos imperija Udželangą, kartu su likusia Maršalo Salų teritorija, 1884 m. paskelbė savo valda. Atolas buvo privati Vokietijos prekybos kompanijų nuosavybė nuo 1880 m. Jos čia kultivavo kopros plantacijas. Po Pirmojo pasaulinio karo teritorija perėjo Japonijos imperijos valdžion. 1935 m. atole gyveno apie 40 žmonių. Antrojo pasaulinio karo metu saleles buvo užėmusios JAV, kurios jas administravo iki Maršalo Salų nepriklausomybės 1986 m. 1947 m. į Uždelangą buvo atkelti gyventojai iš Enivetoko atolo (dėl branduolinių ginklų testų, vykdytų toje saloje 1948–1958 m.). Nuo 1947 iki 1973 m. gyventojų skaičius išaugo daugiau kaip dvigubai, nuo 145 iki 342. Dėl to, kad Udželangas nepajėgė sutalpinti gausėjančios žmonių bendruomenės, jiems buvo leista sugrįžti į Enivetoką 1980 m. Nuo 1989 m. Udželangas visam laikui tapo negyvenamu.

## Šaltiniai
Hasselblad

**„Victor Hasselblad AB“** – švedų koncernas, gaminantis fotografijos įrangą. Sukurtas 1908 m. atsiskyrus į savarankišką įmonę nuo šeimos verslo „F.W. Hasselblad & Co.“. Savo veiklos pradžioje koncentravosi iš JAV rinkos importuotų „Kodak“ markės fotoaparatų pardavimuose. Fotografijos koncerno varomoji jėga buvo įpėdinis Victor Hasselblad (gim. 1906 m.), kuris jaunystę praleido tyrinėdamas pasaulį, dirbdamas įvairiose fotografijos srities bendrovėse. Tuo metu buvo sukurta daug užrašų bei eskizų, siekiant sukurti kuo geresnį fotoaparatą. Grįžęs iš kelionės, Victor Hasselblad miesto centre atidarė fotografijos parduotuvę. Po II pasaulinio karo pradžios, 1940 m., švedų valdžia paklausė tuo metu garsaus fotografijos mechanikos specialisto, ar šis galėtų nukopijuoti vokišką fotoaparatą. Atsakydamas Hasselblad pasiūlė sukurti savo konstrukciją.

2004 m. „Hasselblad“ bendrovė susijungė su danų skaitytuvų ir skaitmeninių sienelių vidutinio ir didelio formato fotoaparatams gamintoju – „Imacon“.

## Istorija
* 1841 m. Geteborge, Švedijos uostamiestyje, buvo įkurtas šeimyninis koncernas „F.W. Hasselblad & Co.“
* 1888 m. – Arvid Viktor Hasselblad sužavėtas fotografija pradėjo fotoaparatų importą.
* 1906 m. – Geteborgo mieste gimė Fritz Victor Hasselblad. Jo tėvas Karl Erik Hasselblad dar prieš gimimą nusprendė jį vesti fotografijos keliu.
* 1908 m. – Nuo šeimyninio verslo liko atskirta įmonė „Hasselblad Fotografiska AB“.
* 1924 m. – Viktoro Haselblado tėvas nusprendė išsiųsti 18-metį sūnų į Dresdeną Vokietijoje, kur jis turėjo išmokti fotoaparatų konstrukcijos ypatybių ir sužinoti optikos paslaptis.
* 1969 m. – „Hasselblad“ fotoaparatai pristatė pirmąsias Mėnulio nuotraukas, kurias padarė „Apollo“ programos kosmonautai.

## Galerija

Vaizdas:Hasselblad 503CW V96C.jpg|Hasselblad 503CW, Zeiss Distagon 3,5/30, Ixpress V96C
Vaizdas:Hasselblad 503.JPG|Hasselblad 503CXi


## Nuorodos

* „Hasselblad“ koncerno puslapis
* Erny i Victor Hasselblad fondas
Kalnų slidinėjimas 2014 m. žiemos olimpinėse žaidynėse

**[[Kalnų slidinėjimas|Kalnų slidinėjimo]]** rungtys 2014 m. žiemos olimpinėse žaidynėse vyks Rosa Khutor kurorte.

## Rungtys

|-bgcolor="#CCCCCC"
! Vyrai !! Moterys
|-style="background:#efefef; color:black"
| Nusileidimas kalnu || Nusileidimas kalnu
|-style="background:#efefef; color:black"
| Super didysis slalomas || Super didysis slalomas
|-style="background:#efefef; color:black"
| Didysis slalomas || Didysis slalomas
|-style="background:#efefef; color:black"
| Slalomas || Slalomas
|-style="background:#efefef; color:black"
| Kompleksinis slydimas || Kompleksinis slydimas
|}

## Medalininkai

### Vyrai

### Moterys

## Kvalifikacija

## Nuorodos
* Oficiali svetainė
Akmenslydis 2014 m. žiemos olimpinėse žaidynėse

**[[Akmenslydis|Akmenslydžio]]** (**Kerlingo**) varžybos 2014 m. žiemos olimpinėse žaidynėse vyks Akmenslydžio ledo kubo centre.

## Kvalifikacija

### Vyrai

### Moterys

## Medalių lentelė
Maršalo Salos olimpinėse žaidynėse

**[[Maršalo Salos]] [[olimpinės žaidynės|olimpinėse žaidynėse]]** viso dalyvauja nuo 2008 m. Žiemos olimpinėse žaidynėse Maršalo Salos, kaip ir kitos Ramiojo vandenyno salų valstybės, dar nedalyvavo.

Viso Maršalo Saloms atstovavo aštuoni sportininkai, iš kurių trys buvo moterys. 2012 m. olimpiadoje dalyvavo jauniausia šalies atstovė – 16-metė plaukikė Ann-Marie Hepler. Vyriausias šalies atstovas buvo 2008 m. dalyvavęs bėgikas Roman Cress, kuriam tuomet buvo 31-eri metai. Šaliai kol kas nėra pavykę laimėti olimpinių medalių.

Maršalo Salų nacionalinis olimpinis komitetas įkurtas 2001 m., Tarptautinio olimpinio komiteto pripažintas 2006 m.

## Dalyvavimas vasaros olimpinėse žaidynėse

## Šaltiniai
Mariana Popova

**Mariana Popova** (; g. 1978 m. birželio 6 d.) – bulgarų dainininkė, geriausiai žinoma dėl dalyvavimo 2006 m. Eurovizijos konkurse.

## Biografija

Mariana Popova gimė Sofijoje, Bulgarijoje. Būdama vienuolikos studijavo muziką, vėliau studijavo šiuolaikinį džiazą ir baletą. 1996–2000 metais buvo grupės „Cocomania“ narė. 2005 metais ji laimėjo pirmąją vietą „Burgas and the Sea“ festivalyje su daina „Dream About Me“, kurią atliko su Dani Milev. 2006 metais Mariana Popova triumfavo Bulgarijos nacionaliniame finale su daina „Let Me Cry“ ir atstovavo Bulgarijai 2006 m. Eurovizijos dainų konkurse.

## Diskografija

### Albumai
* 2008 – New Religion
* 2011 – Предай нататък

### Singlai
* Ти не дойде
* Казах
* Можем пак
* Няма
* След
* Сънувай ме
* Let Me Cry

## Nuorodos
* Daina „Let Me Cry“

|-
David de Gea

**Davidas de Chea Kintana** (; g. 1990 m. lapkričio 7 d. Madride, Ispanijoje) – buvęs Ispanijos futbolininkas, vartininkas. Atstovavo Ispanijos rinktinei.

## Karjera
Nuo 2009 m. atstovavo Atlético de Madrid, o 2011 m. persikėlė į Manchester United (Anglija).

## Rinktinės
Rungtyniavo Ispanijos jaunimo rinktinėje, su ja 2011 ir 2013 m. tapo Europos jaunimo čempionu, bei dalyvavo 2012 m. vasaros olimpinės žaidynėse. 

Nuo 2014 m. atstovavo Ispanijos nacionalinei rinktinei.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Adnan Januzaj

**Adnanas Januzajis** (; g. 1995 m. vasario 5 d. Briuselyje, Belgijoje) – albanų kilmės Belgijos futbolininkas, saugas. 

## Karjera

2017 m. persikėlė į Ispanijos Real Sociedad klubą ir pasirašė penkerių metų kontraktą.

Nuo 2022 m. rugpjūčio 31 d. priklausė Sevilla klubui (Ispanija). Su futbolininku buvo pasirašyta ketverių metų trukmės sutartis. 2023 m. vasario 3 d. paskelbta, kad futbolininkas nuomos pagrindais perleistas İstanbul Başakşehir (Turkija).

2024 m. liepos 24 d. Januzaj nuomos pagrindais buvo perleistas Las Palmas (Ispanija). 2024–2025 m. sezone žaidė La Liga.

## Dalyvavimas čempionatuose

|}

## Laimėjimai
;Manchester United
* FA Community Shield (1): 2013
;Real Sociedad
* Ispanijos futbolo taurė (1): 2020
;
* Pasaulio futbolo čempionatas: 3 vieta – 2018 m.

## Išnašos

## Nuorodos
* 
*
Kupčinas

**Kupčinas** () – miestas Jedineco rajone, Moldovije. Nuo 1958 m. iki 1990 m. buvo žinomas kaip *Kalininskas*. Administruojami kaimai: *Chetroşica Veche* ir *Chiurt*. 9 300 gyventojų (2012 m. duomenys).
Clémence Poésy

**Klemans Pozi** (; g. 1982 m. spalio mėn.) – prancūzų aktorė ir manekenė. Žinoma dėl Fler Delakur vaidmens „Hario Poterio“ filmų serijose, Chlojos vaidmens filme „Reikalai Briugėje“ ir Ranos vaidmens filme „127 valandos“. Ji taip pat žinoma dėl nedidelio Eva Coupeau vaidmens seriale „Gossip Girl“.

Turi jaunesnę seserį Maëlle Poésy-Guichard, kuri taip pat yra aktorė.

## Nuorodos
*
Mari Aldon

**Mari Aldon** (1925 m. lapkričio 17 d. Tauragėje, Lietuva – 2004 m. spalio 31 d. Las Vegase, JAV) – Holivudo kino filmų aktorė. Tikras vardas – **Aldona Pauliutė**.

## Biografija

Gimė 1925 m. lapkričio 17 d. Tauragėje. Jaunystėje šešerius metus treniravosi tapti balerina. 1946 m. suvaidino pirmajame savo filme „The Locket“. 1951 m. suvaidino vieną iš pagrindinių vaidmenų filme „Distant Drums“, kuriame vaidino su garsiu aktoriumi Gary Cooper. 1952 m. susituokė su režisieriumi Tay Garnett. 1955 m. susilaukė dukters. 1958 m. sausio 17 d. oficialiai tapo JAV piliete. 1970 m. išsiskyrė su vyru. Mirė 2004 m. spalio 31 d. Las Vegase.

## Filmografija

### Kinas
* *[[The Locket]]*, (1946)
* *[[Forever Amber]]*, (1947)
* *[[A Woman's Vengeance]]*, (1948)
* *[[Inside the Walls of Folsom Prison]]*, (1951)
* *[[Tomorrow Is Another Day]]*, (1951)
* *[[The Tanks Are Coming]]*, (1951)
* *[[Distant Drums]]*, (1951)
* *[[This Woman Is Dangerous]]*, (1952)
* *[[Tangier Incident]]*, (1953)
* *[[The Barefoot Contessa]]*, (1954)
* *[[Musk of Dust]]*, (1954)
* *[[Summertime]]*, (1955)

### Televizija
* *[[Gruen Guild Playhouse]]*: # 2.6 (1952); # 2.11 (1952)
* *[[The Schaefer Century Theatre]]*: # 1.10 (1952)
* *[[My Hero]]*: # 1.3 (1952)
* *[[Biff Baker, U.S.A.]]*: # 1.9 (1953)
* *[[The Ford Television Theatre]]*: # 1.21 (1953)
* *[[Your Play Time]]* (1953)
* *[[The Millionaire]]*: # 3.19 (1957)
* *[[Sea Hunt]]*: # 1.4 (1958)
* *[[Meet McGraw]]*: # 1.37 (1958)
* *[[Perry Mason]]*: # 1.34 (1958)
* *[[Frances Farmer Presents]]* (1958)
* *[[Colgate Theatre]]* (1958)
* *[[Yancy Derringer]]*: # 1.16 (1959)
* *[[Mike Hammer]]*: # 2.19 (1959)
* *[[Lux Playhouse]]*: # 1.15 (1959)
* *[[General Electric Theater]]*: # 8.4 (1959)
* *[[Shotgun Slade]]*: # 1.26 (1960)
* *[[The Deputy]]*: # 1.26 (1960)
* *[[Laramie]]*: # 1.27 (1960)
* *[[The Man from Blackhawk]]*: # 1.31 (1960)
* *[[Coronado 9]]*: # 1.10 (1960)
* *[[Wagon Train]]*: # 2.23 (1959); # 4.14 (1960)
* *[[Tales of Wells Fargo]]*: # 2.31 (1958); # 5.21 (1961)
* *[[Bachelor Father]]*: # 2.16 (1959); # 3.1 (1959); # 3.20 (1960); # 4.23 (1961)
* *[[Michael Shayne]]*: # 1.22 (1961)
* *[[Ichabod and Me]]*: # 1.5 (1961)
* *[[Alcoa Premiere]]*: # 1.22 (1962)
* *[[Bonanza]]*: # 7.30 (1966)

## Šaltiniai

## Nuorodos
* Nuotraukos ir biografija;
* Distant Drums (1951) Trailer;
* Epizodas iš serialo Perry Mason www.youtube.com;
* Profilis www.imdb.com svetainėje.
Čimišlija

**Čimišlija** (, ) – miestas pietų Moldovoje. Čimišlijos rajono administracinis centras. Taip pat administruoja *Bogdanovca Nouă*, *Bogdanovca Veche* ir *Dimitrovca* kaimus. Miestas nutolęs 73 km į pietus nuo Kišiniovo. 2012 m. duomenimis, mieste gyveno 14 200 gyventojų.

## Istorija
Rašytiniuose šaltiniuose pirmą kartą paminėtas 1620 m. liepos 4 d., tuomet, kai mokslininkas, vardu Vladimir Nicu, paaiškino, kad pagal legendą miesto pavadinimas kilo iš nežinomos kilmės žodžio, reiškiančio „turtus“.

1840 m. buvo suteiktas miestelio statusas. 1844 m. atidaryta pirmoji mokykla, 1885 m. – ligoninė.
Kvadžaleinas

**Kvadžaleinas** (, ) – koralinis atolas Ramiajame vandenyne, Maršalo Salose, Raliko salų grandinės centrinėje dalyje. Tai didžiausias Maršalo Salų atolas ir vienas didžiausių atolų pasaulyje.

Atolas netaisyklingos formos, viršutinė dalis driekiasi rytų–vakarų kryptimi, apatinė – šiaurės–pietų. Atolo žiedą sudaro 97 salelės; didžiausios: Kvadžaleinas (3,1 km²), Bigedžas, Ebejė, Roi–Namuras, Ebadonas, Enmatas, Enilabeganas, Enbudžas, Nelas, Leganas ir kt. Bendras sausumos plotas – 16,4 km². Lagūna užima 2174 km².

Kvadžaleiną pirmieji (iš vakariečių) pasiekė ispanų keliautojai. XIX a. čia veikė vokiečių, japonų prekybinės bazės. XX a. pradėjo kurtis japonų gyvenvietė. Artėjant antrajam pasauliniam karui atole pradėtos statyti Japonijos karinės bazės (jas statė daugiausia korėjiečiai kaliniai). Karo metais čia vyko daug karinių veiksmų, tarp kurių svarbiausias – Kvadžaleino mūšis (1944 m. sausio 31 d.). Jo metu amerikiečiai surengė masinį atolo bombardavimą, kurio metu žuvo 7870 Japonijos kariai ir personalo atstovai (tame tarpe daug korėjiečių belaisvių) ir ~200 vietinių gyventojų. Išvarius iš atolo japonus, Kvadžaleinas tapo svarbia amerikiečių karo baze tolimesniems karo veiksmams prieš Japoniją. Tuoj po karo aplinkiniuose atoluose JAV pradėjo branduolinius bandymus, todėl vietiniai gyventojai nuolat buvo perkeldinėjami. Kvadžaleine kurį laiką gyveno evakuoti Bikinio atolo gyventojai. Karinės bazės ir bandymų poligonai atole veikia iki šių laikų.

2021 m. Kvadžaleino atole gyveno 9945 gyventojų. Praktiškai visi atolo maršaliečiai yra susitelkę pietuose esančioje Ebejės salelėje. Tai yra viena tankiausiai gyvenamų salų pasaulyje. Joje yra dokas, elektrinė, keletas restoranų, bažnyčių. Pačiuose rifo žiedo pietuose esančioje Kvadžaleino salelėje įsikūrusi amerikiečių karinė bazė. Ten gyvena ~1000 žmonių. Yra Bucholco karinis aerodromas, įrengta aptarnavimo infrastruktūra, karinė mokykla. Rio-Namuro saloje veikia radaras. Meko salelėje yra antibalistinių raketų paleidimo aikštelė. Iš viso, iš 97 salelių, 11 yra išnuomotos JAV (iki 2066 m.). Jose veikia įvairūs žvalgybos ir karybos įrenginiai arba jos naudojamos kaip bandymų poligonai.

## Galerija

Delta Mariner at Meck Island orig (2009).jpg|Meko salelė
Falcon 1 Flight 5 rises over Omelek Island.jpg|Raketos paleidimas iš Omeleko
NAS Kwajalein NAN7-49.jpg|Kvadžaleino karinė bazė 1949 m.
FEMA - 918 - Photograph by Angel Santiago taken on 04-03-1998 in Marshall Islands.jpg|Ebejės gyventojai pildosi vandens atsargas 


## Šaltiniai
Zenit (fototechnika)

**Zenit** – įvairios fototechnikos, gamintos TSRS ir Rusijos įmonėse 1952–2005 m., prekinis ženklas, priklausęs Krasnogorsko mechanikos gamyklai (Maskvos sritis). Šiuo vardu pavadintas ir pirmasis fotoaparato modelis, išleistas 1952 m.

Zenit prekinį ženklą turėjo daug fotoaparatų, kurie neturėjo jokio arba tik netiesioginį ryšį su Krasnogorsko mechanikos gamykla (ji priklausė TSRS Gynybos pramonės ministerijai). Žinoma per 40 serijinių fotoaparatų modelių, sukurtų Krasnogorske. Jie dažniausiai naudojo įprastą 35 mm juostelę, 24x36 mm dydžio kadrus, užuolaidėlių užraktą, turėjo keičiamus objektyvus.

Zenit dar buvo gaminami:
* LOMO gamykloje Leningrade: **Zenit-35F** (1987–1992 m.), **Zenit-35F-1** (1992–1993 m.)
* Arsenalo gamykloje Kijeve (Ukraina): **Zenit-80** (Saliut).
* Baltarusijos optikos-mechanikos susivienijimo (BelOMO) gamykloje Vileikos mieste, kur organizuoti gamybą padėjo Krasnogorsko specialistai, taip ir buvo pavadinta „Zenit“. Įvairiu laiku BelOMO gamyklai buvo perduoti fotoaparatai: **Zenit-E** (buvo gaminamas Baltarusijoje nuo 1973, kitais duomenimis nuo 1975 iki 1986 m.), **Zenit-ET** (nuo 1982 iki 1991 m.), **Zenit-11, Zenit-TTL** (nuo 1977 iki 1980 m.); yra duomenų apie perduotus **Zenit-12sd** ir **Zenit-14**. Baltarusijos gamykla pati kūrė ir gamino savo konstrukcijos Zenit fotoaparatus: **Zenit-130, Zenit-12XS, Zenit-15M, Zenit-12pro**. Šiuo metu Vileikos gamykla „Zenit“ fototechnikos jau negamina.

Į užsienio rinkas šie aparatai buvo tiekiami naudojant įvairius vardus: Zenit, Zeniflex, Revue, Revueflex, Cambron, Kalimar, Prinzflex, Meprozenit, Phokina, Spiraflex ir kt. Zenit ženklą dažnai nelegaliai naudojo fototechnikos gamintojai ne tik Rusijoje, bet ir užsienyje, dažniausiai Azijos šalyse.

## Nuorodos

* Krasnogorsko mechanikos gamyklos svetainė 
* Zenit–BelOMO įmonės svetainė 
* Zenit fotoaparatų kolekcija
* Zenit fotoaparatų istorija (rusų k.)
Zenitas (reikšmės)

**Zenitas** – šis žodis turi įvairias reikšmes:

* Zenitas – astronomijos terminas
* Zenitas – mokslinės fantastikos knygų serija

Panašūs:

* Zenit – rusiški fotoaparatai
* FK Zenit Sankt-Peterburg – futbolo klubas iš Sankt Peterburgo
* BC Zenit Sankt-Peterburg – krepšinio klubas iš Sankt Peterburgo.
Artak Yedigaryan

**Artakas Jedigarianas** (; g. 1990 m. kovo 18 d. Jerevane) – armėnų futbolininkas, gynėjas. Atstovavo Vilniaus „Žalgiriui“.

## Karjera
Yedigaryan baigė Pyunik futbolo mokyklą. Žaidė rezervinėje komandoje. 2009 m. debiutavo pagrindinės komandos sudėtyje. Su Pyunik 2010 m. sezone laimėjo Armėnijos lygą, Armėnijos taurę ir Armėnijos supertaurę.

2012 m. vasarą pasirašė trejų metų sutartį su Donecko Metalurg klubu. 
2013 m. žaidė gimtojoje Armėnijoje FK "Banats" klube. 

2014 ir 2015 m. atstovavo "Vilniaus „Žalgirui“". A lygoje sužaidė 20rungtynių. 

Nuo 2016 m. žaidė Armėnijoje FK "Alaškerto" klube. 2019 m. perėjo į Pyunik.

2022–2023 m. Konferencijų lygos pirmo etapo rungtynėse prieš Maltos Hamrun Spartans FC pasižymėjo pelnydamas įvartį. Armėnijos klubas nugalėjo pirmosiose rungtynėse rezultatu 1:0.

## Rinktinė
2010 m. gegužės 25 d. debiutavo Armėnijos vyrų futbolo rinktinėje. Draugiškos rungtynėse, prieš Uzbekiją. Armėnija laimėjo varžybas 3–1.

## Pasiekimai
 **[[FA P’yunik Erewan|Pyunik]]**
* Armėnijos aukščiausioji futbolo lyga (4): 2007, 2008, 2009, 2010
* Armėnijos futbolo taurė (3): 2009, 2010, 2012–2013
* Armėnijos futbolo supertaurė (3): 2007, 2008, 2010

 **[[VMFD Žalgiris Vilnius]]**
* A lygos čempionas (2): 2014, 2015
* LFF taurės laimėtojas (1) 2013-2014 m.

 **[[Alashkert FC]]**
* Armėnijos Premjer lyga (3): 2015–2016, 2016–2017, 2017–2018
* Armėnijos futbolo supertaurė: 2016

## Išnašos

## Nuorodos
* Soccerway
* Transfermarkt
* Globalsportsarchive
Magaye Gueye

**Magajė Gejė** (*Magaye Serigne Falilou Dit Nelson Gueye*; g. 1990 m. liepos 6 d.) – Prancūzijoje gimęs ir šios šalies jaunimo komandoms atstovavęs futbolininkas ir „Everton FC“ klubo krašto saugas. 2012 m. jis įgijo Senegalo pilietybę ir gali atstovauti šios šalies futbolo rinktinei.

## Karjera

### Klubinė karjera
Gimė išeivių iš Senegalo šeimoje ir pradėjo treniruotis su mėgėjiška „US Lognes“ komanda Paryžiaus priemiestyje.

Nuo 12 metų jis priklausė „RC Strasbourg“ jaunimo komandai, o pagrindinėje sudėtyje debiutavo 2008 m. lapkritį ir, nepaisant kelių traumų, sėkmingai joje įsitvirtino.

2010 m. birželį už 1 mln. svarų sterlingų persikėlė į „Everton FC“, tačiau aikštelėje pasirodydavo retai, dažniausiai po keitimo.

2012–13 m. sezone buvo paskolintas Brest klubui ir sužaidė 7 rungtynes.

### Rinktinių karjera
Karjeros pradžioje Giuje sėkmingai atstovavo Prancūzijos jaunimo rinktinėms, rungtyniaudamas U–19 sudėtyje per 15 rungtynių pelnė 6 įvarčius, tačiau nesulaukė kvietimo į nacionalinę komandą.

2012 m. gavo leidimą rungtyniauti  rinktinėje ir su šios šalies U–23 komanda dalyvavo Londono olimpinėse žaidynėse.

## Išnašos

## Nuorodos
* 
*
Mečislovas Sakalauskas

**Mečislovas Sakalauskas** (1928 m. gruodžio 13 d. Barsukinėje, Čekiškės valsčiuje – 2023 m. gruodžio 5 d.) – Lietuvos fotografas.

## Biografija
Žymus XX a. antrosios pusės Vilniaus architektūros fotografas. Nuo 1970 m. Lietuvos fotomenininkų sąjungos narys, meno kūrėjo statusas suteiktas 2005 m. Nuo 1990 m. Lietuvos restauratorių sąjungos narys. 1952–1992 m. dirbo Vilniaus paminklų konservavimo institute braižytoju, vėliau fotografu. Dalyvavo ekspedicijose po Lietuvą, fotografavo liaudies meną. 1992–2001 m. Lietuvos dailės muziejuje dirbo fotografu. 30 knygų ir albumų fotografas.

Palaidotas Rokantiškių kapinėse.

## Kūryba
Individualios parodos Vilniuje 1968, 1989, 2000, 2002, 2006 m., 2001 m. Kėdainiuose ir Mažeikiuose, Rietave, 2002 m. Šilutėje. Užsienyje – Čikagoje (JAV) 1967 m., Gdanske (Lenkija) 2000 m.

Leidiniai:  
* Atgimę paminklai (1983 m.);
* Praeities paminklai ir šiandiena (1983 m.);
* Vilnius: nuo Šv. Petro ir Povilo bažnyčios iki Aušros vartų (1995 m.);
* Šv. Petro ir Povilo bažnyčia (1997 m.);
* Vilnius nuo aukštumų. 1958-1996 (2008);
* Senojo Vilniaus architektūra Mečislovo Sakalausko fotografijose (2013 m.).

Fotografijų ir negatyvų turi Lietuvos valstybės istorijos archyvas, Lietuvos dailės muziejus, Lietuvos nacionalinis muziejus, Lietuvos mokslų akademijos biblioteka, Rokiškio krašto muziejus.

## Nuorodos
* Lietuvos fotomenininkų Sąjunga
* Virtuali Mečislovo Sakalausko fotonuotraukų paroda „Senoji Lietuvių skulptūra“
*

## Šaltiniai
Ledo šalis

**Ledo šalis** () – 2013 m. amerikiečių kompiuterinės animacijos muzikinė maginės fantastikos komedija, sukurta „Walt Disney Animation Studios“ ir platinta „Walt Disney Pictures“. Tai yra 53-asis animuotas pilnametražis filmas Walt Disney Animated Classics serijose. Filmas yra paremtas Hanso Kristiano Anderseno pasaka „Sniego karalienė“. Filme pasakojama istorija apie bebaimę princesę, kuri leidžiasi į kelionę kartu su nuotykių ieškančiu vaikinu, jo ištikimu elniu ir kalbančiu besmegeniu, tam, kad rastų savo seserį, kurios ledo galios užšaldė visą karalystę.

„Ledo šalies“ premjera įvyko 2013 m. lapkričio 19 d. „El Capitan“ teatre, o lapkričio 27 d. buvo išleista daugumoje kino teatrų. Lietuvoje premjera įvyko 2014 m. sausio 3 d. Filmas uždirbo 760 mln. JAV dolerių.

## Veikėjai

* Kristen Bell – Ana
* Idina Menzel – Elza
* Jonathan Groff – Kristofas
* Josh Gad – Olafas
* Santino Fontana – Hansas

## Lietuvoje

„Ledo šalies“ premjera Lietuvoje įvyko 2014 m. sausio 3 d. Lietuviškai filmą įgarsino:

* Neringa Nekrašiūtė – Ana
* Girmantė Vaitkutė – Elza
* Giedrius Arbačiauskas – Kristofas
* Sergejus Ivanovas – Olafas
* Vytautas Leistrumas – Hansas

## Garso takelis

Buvo išleistas filmo garso takelis. Jį sudarė dešimt dainų ir dvidešimt du orkestriniai kūriniai. Populiariausia daina buvo "Let It Go", laimėjusi daugybę apdovanojimų visame pasaulyje. Pats garso takelis JAV "Billboard 200" topo viršūnėje išbuvo trylika savaičių. 2015 m. sausio mėnesio duomenimis, išvis buvo parduota 3.9 milijonai kopijų vien Jungtinėse Valstijose. Garso takelis tapo perkamiausiu 2014 m. albumu. 

## Išnašos

## Nuorodos
* Oficiali „Ledo šalis“ svetainė
Apačių fortas Bronkse

**Apačių fortas Bronkse** () – 1981 m. JAV sukurtas kriminalinis filmas, kuriame pagrindinį vaidmenį atliko aktorius Polas Njumanas.

## Pagrindiniai aktoriai
: *Aktorius – vaidmuo*
* Paul Newman – Merfis
* Ed Asner – pulkininkas
* Ken Wahl – Korelis
* Danny Aiello – Morganas
* Pam Grier – Šarlotė
* Kathleen Beller – Teresė
* Rachel Ticotin – Izabelė

## Turinys

„Apačių fortas“ – tai policijos nuovada neramiame Bronkso rajone, kurioje patruliais dirba patyręs policininkas Merfis ir jo porininkas jaunasis Korelis. Tai vienintelė vieta rajone, kur netoliese esantys žmonės gali jaustis ramūs, tuo tarpu policininkai, žinodami kvartalo nusikaltėlių specifiką ir gyvenimo būdą, dažnai veikia savo nuožiūra.

Po to, kai gatvėje randami du nušauti policininkai, pasikeičia nuovados viršininkas. Naujasis vadovas pulkininkas imasi represinių veiksmų ir tuo išprovokuoja neramumus. Nuvykę malšinti riaušių Merfis su Koreliu pamato, kaip jų kolega Morganas tyčia numeta žmogų nuo stogo.

Prasideda tyrimas, tačiau neatsiranda liudininkų, nors pulkininkas įtaria, kad jo pavaldiniai kažką slepia. Labiausiai sąžinė graužia Merfį, kurio naujoji draugė medicinos sesuo Izabelė kaip paaiškėja, yra narkomanė. Merfis stengiasi ją palaikyti, netgi žada gauti narkotikų, tačiau šios tiekėjai, pamatę Izabelę su policininku, parduoda jai blogą dozę, nuo kurios ši miršta. Sužinojęs apie tai, Merfis nusprendžia tapti liudininku ir apkaltinti Morganą.
Mažylė Šeba

**Mažylė Šeba** () – 1975 m. JAV sukurtas „blaxpliotation“ žanro trileris, kuriame pagrindinį vaidmenį atliko aktorė Pem Gryr. Filmas, pasakojantis apie privačią detektyvę, kuri grįžta į gimtąjį miestelį, kad padėtų tėvui, reketuojamam parduoti savo parduotuvę, buvo paskutinis pagal aktorės sutartį su kompanija „American International Pictures“.

## Pagrindiniai aktoriai
: *Aktorius – vaidmuo*
* Pam Grier – Šeba Šein
* Austin Stoker – Brikas Viljamsas
* D‘Urville Martin – Pilotas
* Rudy Challenger – Endis Šeinas
Associated Press

**„Associated Press“** – JAV tarptautinė ne pelno naujienų agentūra, įsikūrusi Niujorke. „AP“ priklauso JAV laikraščiams, radijo bei televizijos stotims, kurios bendradarbiauja su šia agentūra rašant įvairius straipsnius ir dalinantis žurnalistų surinkta medžiaga. „AP“ agentūrai atstovauja Laikraščių gildijų sąjunga prie Ryšių darbininkų sąjungos prie AFL-CIO.

2016 m. duomenimis, naujienos, sukauptos „AP“ agentūros, publikuojamos ir perleidžiamos skelbti daugiau kaip 1600 laikraščių, televizijos bei radijo stočių. „AP“ nuotraukų bibliotekoje sukaupta per 10 mln. nuotraukų. „Associated Press“ veiklą vykdo 263 naujienų agentūrose 106 šalių, jos darbuotojai dirba išsibarstę po visą pasaulį. Agentūrai taip pat priklauso The Associated Press Radio Network radijo tinklas, du kart per valandą palydoviniu radiju ar per televizijos stotis transliuojantis žinių laidas. The AP Radio taip pat skelbia naujienas bei viešųjų reikalų apybraižas, nušviečia svarbiausių įvykių atgarsius ar ilgesnės apimties informacijos turinį. Daugelis laikraščių ir transliuotojų už Jungtinių Valstijų ribų yra „AP“ prenumeratoriai, mokantys už galimybę pasinaudoti agentūros surinkta medžiaga net ir nesant kooperatyvo nariais. Tai reiškia, kad „AP“ daro didelę įtaką viešajai nuomonei.

Pagal dalinį kooperatyvo susitarimą su „The Associated Press“, dauguma naujienų organizacijų narių suteikia „AP“ automatinį leidimą platinti jų vietos naujienų pranešimus. Pavyzdžiui, kiekvieno „The Washington Post“ leidimo antrame puslapyje, viršuje prie laikraščio pavadinimo konstatuojama: „tik „The Associated Press“ turi teisę pakartotinai skelbti visus naujienų pranešimus, priskiriamus jai ar kitaip nurodytus šiame laikraštyje, bei visas spontaniškos kilmės vietos naujienas, publikuojamas šiame laikraštyje.“

Straipsnių rašyme „AP“ naudoja „apverstos piramidės“ būdą, kuris leidžia rengti straipsnį taip, kad šis atitiktų turimą leidybos akiratį neprarasdamas esminės reikšmės ir naujienų informacijos.

Sumažinus ilgalaikės konkurentės – „United Press International“ – darbuotojų skaičių (ypač ženkliai 1993 m.), „AP“ tapo pagrindine nacionaline Jungtinių Valstijų naujienų agentūrą, nors „UPI“ dar teberengia ir skelbia kasdienius naujienų straipsnius ir nuotraukas. Kitos už JAV ribų stambios anglakalbės naujienų agentūros yra „Reuters“ ir „Agence France-Presse“.

## Šaltiniai

## Nuorodos
* Oficiali svetainė
* „AP“ nuotraukų archyvas
* Associated Press Network
Kranachanas

**Kranachanas** () – tradicinis škotų desertas. Dabar paprastai daromas iš plaktos grietinėlės, viskio, medaus (tinkamiausias – viržių medus) ir šviežių aviečių, su kepintais avižiniais miltais, per naktį pamirkytais nedideliame kiekyje viskio.

Iš panašių ingredientų, bet be aviečių, daromas gėrimas *[[Atholl brose]]*.

Tradicinis būdas patiekti kranachaną būdavo padėti ant stalo lėkštes su kiekvienu ingredientu atskirai, kad kiekvienas asmuo pasidarytų kranachano variantą pagal savo skonį. Dabar aukštos desertinės stiklinės naudojamos tipiškam Kranachano patiekimui.

Pradžioje kranachanas buvo vasaros patiekalas, dažnai valgytas maždaug derliaus nuėmimo metu. Dabar labiau valgomas visus metus ir ypatingomis progomis. Patiekalo variantas yra *ale-crowdie*, sudarytas iš elio, melasos ir viskio su avižiniais miltais ir patiekiamas vestuvėse. Į jį įmaišydavo ir žiedą – kam žiedas papuldavo, to vestuvės, atseit, bus sekančios.

## Receptas
Vienas tradicinis variantas: 85 g avižinių kruopelių (smeigtuko galvutės dydžio), 280 ml plakamosios grietinėlės, 35 ml (du šaukštai) viskio. Kruopelės skrudinamos įkaitintoje keptuvėje, po to nusijojamos, kad atskirti dulkes. Tada kruopelės per naktį mirkomos viskyje dedamos į plaktą grietinėlę, į mišinį įdedant dar šiek tiek viskio. Į stiklinės dugną įdedamos kelios aviečių uogos, o tada į stiklinę dedamas gautas mišinys.

Variacija – keletą aviečių sutrinti ir įmaišyti į mišinį. Naudojamo viskio kiekis parenkamas pagal asmeninį skonį, bet jis turi suteikti skonio atspalvį, o ne lemti deserto skonį.
Yousuf Karsh

**Yousuf Karsh** (), tikrasis vardas **Howsep Karshian** (1908 m. gruodžio 23 d. Mardine, Turkijoje – 2002 m. liepos 13 d. Bostone) – armėnų kilmės Kanados fotografas. Specializavosi portretuose.

## Nuorodos

* Oficialus fotografo internetinis puslapis
Drokija

**Drokija** () – miestas šiaurės Moldovoje. Drokijos rajono administracinis centras. Miestas nutolęs 174 km į šiaurę nuo Kišiniovo bei 67 km į šiaurės rytus nuo Rumunijos miesto Jasų. Drokija virš jūros lygio vidutiniškai pakilusi 226 m. 2012 m. duomenimis, mieste gyveno 20 400 gyventojų.

Miesto pavadinimas kilo nuo tame regione gyvenančių *[[Didysis einis|didžiųjų einų]]*.

## Istorija
Pirmą kartą rašytiniuose šaltiniuose paminėta 1777 m. 1830 m. miestelyje gyveno 25 šeimos. Pagal rastus 1847 m. dokumentus, miestelyje buvo pastatyta maža vynuogių perdirbimo įmonė. Šalia tekančio upelio 1875 m. buvo pastatyti du malūnai. XIX a. pabaigoje nutiesta geležinkelio linija. 1973 m. Drokijai buvo suteiktas miesto statusas.

## Sportas
* FC Speranța Drochia futbolo klubas

## Galerija


Catedrala Maicii Domnului - Wiki.JPG|Katedra
Primaria orasului Drochia - Wiki.JPG|Rotušė
Liceul Bogdan Petriceicu-Hasdeu - Wiki.JPG|*Bogdan Petriceicu Hasdeu* vidurinė mokykla
Statia Auto Drochia.JPG|Autobusų stotis
Consiliu Raional Drochia si Bustul lui St.cel Mare.JPG|Savivaldybės pastatas 
Monumentul lui Mihai Eminescu in Orasul Drochia.JPG|Poeto *Mihai Eminescu* pamiklas


## Miestų partnerystė
Kahulio rajonas

**Kahulio rajonas** – vienas iš Moldovos administracinių vienetų, esantis šalies pietuose. Administracinis centras – Kahulis. Rajone taip pat yra 18 kaimų ir 37-ios komunos. 2012 m. duomenimis, rajone gyveno 124 900 gyventojų.

## Geografija
Kahulio rajonas šiaurėje ribojasi su Kantemyru, šiaurės rytuose su Gagaūzija, rytuose su Taraklija, pietuose turi pasienio ruožą su Ukraina ir vakaruose su Rumunija. Šiaurinė rajono dalis kalvota. Virš jūros lygio pakilusi 230–240 m. Šalia Dunojaus reljefas iškilęs 5–10 m. Šiaurės pietų kryptimi teka Prutas, Dunojus.

## Tautinė sudėtis
Reuven Barkat

**Reuvenas Barkatas** (1906 m. spalio 25 d. Tauragėje, Rusijos imperija – 1972 m. balandžio 5 d. Jeruzalėje, Izraelis) – Lietuvos žydų kilmės Izraelio politikas, Kneseto narys nuo 1965 m iki 1972 metų, 1969-1972 m. Kneseto pirmininkas.

## Biografija
Gimė 1906 m. spalio 25 d. Tauragėje kaip Reuven Borstein. Prieš pradėdamas mokytis žydų gimnazijoje mokėsi ješivoje. Dalyvavo Lietuvos jaunųjų pionierių ir jaunųjų hebrajų organizacijų kūrime. Baigęs mokslus išvyko mokytis teisės ir literatūros į Paryžiaus universitetą, vėliau studijavo Strasbūro universitete. 1926 m. išvyko į Palestiną. 1928-1933 m. dirbo  HaMerkaz HaHakla'i' gyvenviečių administracijoje, buvo atsakingas už viešuosius ryšius. Organizavo žydų turto išvežimą iš nacių Vokietijos. 1940-1946 m. buvo žydų kareivių nacionalinio komiteto vadovas. 1946 m. įstojo į prekybos organizacijos Histadrut politinį departamentą. 1949 m. tapo departamento vadu, po kiek laiko vadovavo ir ryšių su arabais departamentui. 1961 m. paskirtas Izraelio ambasadoriumi Norvegijoje. Po metų tapo kairiosios Mapai partijos generaliniu sekretoriumi. 1965 m. išrinktas į Izraelio parlamentą Knesetą. 1968 m. tapo Izraelio darbininkų partijos nariu. 1969 m. perrinktas į parlamentą ir paskirtas parlamento pirmininku. Mirė 1972 m. balandžio 5 d. vis dar būdamas pirmininku Jeruzalėje.

## Šaltiniai
Sebastião Salgado

**Sebastianas Ribeiras Salgadas** (, 1944 m. vasario 8 d. Aimorese, Minas Žeraise, Brazilijoje – 2025 m. gegužės 23 d. Paryžiuje, Prancūzijoje) – brazilų fotografas, vienas žymiausių pasaulio fotožurnalistų.

## Biografija
Sebastianas Salgado baigė ekonomikos fakultetą San Paulo universitete. Dirbo pagal specialybę, kol nebuvo komandiruotas į Afriką, kur ir pradėjo fotografuoti. 1973 m. Salgado atsisakė ekonomisto karjeros ir ėmė dirbti reporteriu. 1979 m. buvo priimtas į „Magnum Foto“ agentūrą. 1994 m. išėjo iš agentūros ir kartu su žmona *Lélia Wanick Salgado* Paryžiuje įsteigė nuosavą agentūrą „Amazonas Images“.

Salgado yra UNICEF vertinamas fotožurnalistas. Savo darbais jis koncentravosi į žmogų − dažniausiai pavargusį, melancholišką, pasyviai susitaikiusį ir nebeturintį pakankamai galios ir jėgų kovoti už save.

## Sebastiano Salgado darbai
* Other Americas (1986)
* Sahel: l’homme en détresse (1986)
* Sahel: el fin del camino (1988)
* An Uncertain Grace (1992)
* La Main de l’Homme (1993)
* Workers (1993)
* Terra (1997)
* Migrations and Portraits (2000)
* The Children: Refugees and Migrants (2000)
* L’homme et l’eau (2005)
* Africa (2007)
* Genesis (2013)

## Šaltiniai

## Nuorodos

* Sebastiano Salgado biografija (anglų k.)
Mordechai Pogramansky

**Mordechajus Pogramanskis** (1904 m. Tauragėje, Rusijos imperija – 1949 m. Šveicarija) – Lietuvos ir Prancūzijos rabinas, Toros ir Talmudo mokytojas.

## Biografija

Gimė 1904 m. Tauragėje. Būdamas 14 metų buvo pakviestas rabino Eliyohu Lopian mokytis į Kelmės ješivą. Po dvejų metų Talmudo studijų išvyko toliau mokytis į Telšių ješivą. Būdamas pakankamai jaunas išgarsėjo tarp Lietuvos žydų savo erudicija ir Toros žiniomis. Savo žiniomis stebino ir vyresnius Lietuvos rabinus Joselį Kaganeumaną ir Chaimą Blochą su kuriais pradėjo artimai bendrauti. Baigęs mokslus keliavo po Lietuvą ir mokino jaunesnius studentus. 

1937 m. išvyko į Belgiją, kur tapo Heidės miestelio rabinu, tačiau prieš prasidedant II pasauliniam karui trumpam grįžo į Lietuvą, bet šalį okupavus naciams pasislėpė Kauno gete. Gete gyveno niekur nesiregistruodamas ir besislapstydamas, taip pat paslapčia organizavo Toros ir Talmudo studijas. Visą geto egzistavimo laiką išbuvo nesusektas ir sugebėjo pabėgti per 1944 m. liepos 8 d. geto likvidaciją. 1945 m. M. Pogramanskis paslapčia pabėgo į Lenkiją, o iš ten paslapčia nuvežtas į Čekoslovakiją iš kurios jam pavyko pabėgti į Vakarų Europą ir atsidurti Prancūzijoje Bailio miestelyje. Šiame miestelyje veikusioje ješivoje vykdė Toros ir Talmudo studijas. Po kiek laiko Eks le Beno miestelyje susituokė ir išvyko dirbti į Versalį, tačiau stipriai susirgo ir buvo priverstas nutraukti darbus. Mirė nuo skrandžio vėžio vienoje iš Šveicarijos ligoninių 1949 metais. Palaikai pervežti į Izraelį ir palaidoti Bene Berako miesto kapinėse.    

## Literatūra
* Joseph Friedenson & David Kranzler. *Heroine Of Rescue. The incredible story of Recha Sternbuch who saved thousands from the Holocaust.* Mesorah Publications: Brooklyn, N.Y., 1984, 1999 
* Alter Pekier. *From Kletzk to Siberia: a yeshiva bachur's wanderings during the Holocaust.* Mesorah, 1985, 
* Yaakov Yisrael Baifus. *Longing for dawn: inspiration and consolation.* Feldheim, 1995. 
* Ephraim Oshry (Rabbi). *The Annhilation of Lithuanian Jewry.* Translated by Y. Leiman from the Yiddish book "Churban Lita". The Judaica Press: Brooklyn, New York, 1995.
* Rivka Teitz Blau. *Learn Torah, love Torah, live Torah: haRav Mordechai Pinchas Teitz, the quintessential rabbi.* KTAV Publishing House, 2001.
* Gutta Sternbuch & David Kranzler. *Gutta: Memories of a Vanished World. A Bais Yaakov Teacher's Poignant Acount of the War Years With a Historical Overview.* Feldheim: Jerusalem, New York, 2005. 
* Esther Farbstein. *Hidden In Thunder. Perspectives on Faith, Halachah and Leadership during the Holocaust.* Translated by Deborah Stern. Mossad Harav Kook: Jerusalem. 2007.
* Yechiel Spero (Rabbi). *Rav Gifter. The Vision, Fire, and Impact of an American-born Gadol.* Mesorah, 2011.
* *Vehoish Moshe. Perokim Mitoldos Chayo Vetoroso Shel Rabbi Moshe Yoel Leybeil, ZT"L*. Jerusalem. 2011.
* Mikael Bitton (Rabbin). *Rabbi Mordechai Pogramansky*. Jérusalem, 2013.

## Šaltiniai
Solomon Levitan

**Solomonas Levitanas** (1862 m. Tauragėje, Rusijos imperija – 1940 m. Madisone, JAV) – Lietuvos žydų kilmės JAV bankininkas, Viskonsino valstijos iždininkas.

## Biografija

Gimė 1862 m. Tauragėje. 1880 m. emigravo į JAV, kur iš pradžių dirbo Amerikos rytinėse valstijose, bet 1881 m. apsigyveno Niu Glaruso mieste Viskonsine. 1887 m. atsidarė savo parduotuvę. 1905 m. persikraustė į Madisoną, kur atidarė maisto prekių parduotuvę. Buvo vienas iš Madisono komercinio banko įkūrėjų 1908 metais. 1909-1914 m. buvo šio banko viceprezidentas, 1914-1927 m. prezidentas. Po dviejų nesėkmingų bandymų 1922 m. išrinktas Viskonsino valstijos iždininku, kuriuo išbuvo iki 1933 metų bei 1937-1939 metais. 1924 m. dalyvavo JAV respublikonų partijos suvažiavime, kuriame vyko balsavimas dėl prezidento kandidatūros. Mirė 1940 m. Madisone.

## Šaltiniai
Jurijus Kurdiumovas

**Jurijus Kurdiumovas** (1859 m. balandžio 23 d. Tauragėje, Rusijos imperija – 1936 m. spalio 2 d. Maskvoje, TSRS) – muzikologas, kompozitorius.

## Biografija

Gimė 1859 m. balandžio 23 d. Tauragėje. Nuo 1879 m. rašė apie muziką tokiuose laikraščiuose kaip Vilniaus žinios, Peterburgo *Listok* ir Maskvos *Vedomosti*. 1884 m. įstojo į Sankt Peterburgo konservatorijos kompozicijos klasę. 1888 m. baigė mokslus, o 1892 m. pradėjo dėstyti Sankt Peterburgo muzikos mokykloje. Parašė kelis darbus apie muzikos mokslus bei sukūrė kelis kūrinius styginiam kvartetui, pianinui, fortepijonui bei operai. 1919-1922 m. gyveno Simbirske, vėliau grįžo gyventi į Maskvą, kur ir mirė 1936 m. spalio 2 dieną.

## Darbai

* Классификация гармонических соединений (1896) 
* Тематический очерк симфонии c-dur Балакирева, Пятинотные каноны на белых клавишах (1904)
* Очерк развития сольного пения (1912)
* О национальных особенностях русской музыки (1913)
* Материалы для русского музыкально-энциклопедического словаря (1913)
* Образчики музыкальных форм в «Руслане и Людмиле» М. И. Глинки. К 75-летию оперы (1919)

## Nuorodos
* Biografija www.dic.academic.ru (rus.);
* Biografija www.glories.ru (rus.) ;
* Biografija www.pusk.by (rus.) .
Davidas Kacenelenbogenas

**Davidas Tuvijus Gercelevičius Kacenelenbogenas** (1847 m. Tauragėje, Rusijos imperija – 1930 m. gruodžio 30 d. Leningrade, TSRS) – vyriausiasis Sankt Peterburgo, Suvalkų ir Virbalio rabinas.

## Biografija

Gimė 1847 m. Tauragėje. Iš tėvo pusės turėjo žymų protėvį Judą Levą ben Becalelį, vyriausiąjį Lenkijos rabiną XVI a. Nuo vaikystės studijavo religines tiesas pas savo tėvą. Vėliau studijavo Vilniaus rabinų seminarijoje. 1867 m. tapo Virbalio rabinu. 1894-1907 m. buvo Suvalkų miesto rabinas. 1908 m. pakviestas dirbti į Sankt Peterburgo choralinę sinagogą. Tapęs vyriausiuoju Sankt Peterburgo rabinu tapo vienu iš oficialių žydų bendruomenės atstovų Rusijos imperijos vyriausybėje. 1909 m. Vilniuje surengė ir vadovavo Rusijos imperijos rabinų konferencijai. 

I pasaulinio karo metu buvo žydų komiteto skirto nukentėjusiems žydų tautybėms kareiviams šelpti narys. 1923 m. išleido knygą *Majan Mei Naftoach* bei pamokslų rinkinį *Divrei David*. Mirė 1930 m. gruodžio 30 d. Leningrade. Buvo vedęs du kartus, turėjo 11 vaikų. 1938 m. vienas iš sūnų buvo sušaudytas už religinę veiklą, o kitas už religinę veiklą išsiųstas į gulagą, kur mirė 1942 m. Vienam iš sūnų ir vienai dukrai pavyko išvykti į Izraelį.

## Šaltiniai
Laė (atolas)

**Laė** () – koralinis atolas Ramiajame vandenyne, Maršalo Salose, Raliko salų grandinės centrinėje dalyje. Atolas yra 47 km į rytus nuo Udžaės atolo.

Atolas gana apskritas. Koralinis rifas vakaruose pertrūkęs. Atolo žiedą sudaro 20 salelių; didžiausia – Laė (pietryčiuose). Bendras sausumos plotas – 1,5 km². Lagūna užima 17,7 km².

XIX a. atole veikė vokiečių kopros prekybinis punktas.

1998 m. Laės atole gyveno 319 žmonių. Dauguma jų susitelkę Laės salelėje, kurioje yra lėktuvų tūpimo takas. Taip pat gyvenama Boklulu salelė.
Optinis pincetas

**Optinis pincetas** – mokslinis instrumentas, kuris naudodamas stipriai sufokusuotą lazerio spindulį sukuria traukiančią arba stumiančią jėgą, taip laiko mikroskopinius objektus ir juos judina.

Optinis pincetas pirmą kartą buvo pademonstruotas „Bell Laboratories Inc“. (Murray Hill, Niu Džersio valstija) 1986 m.

## Veikimas

Optiniai pincetai gali manipuliuoti nanometro matmenų ir mikrono dydžio dielektrinėmis dalelėmis juos veikdami labai mažomis jėgomis per fokusuotą lazerio spindulį. Šis spindulys yra siunčiamas per mikroskopo objektyvą. Siauriausias fokusuoto spindulio taškas yra vadinamas *spindulio juosmeniu*, kur yra labai didelis elektrinio lauko gradientas. Dielektrinės dalelės yra traukiamos išilgai šio gradiento, į sritį, kur yra stipriausias elektrinis laukas – spindulio centras. Lazerio šviesa taip pat veikia daleles išilgai sklidimo kryptimi.

## Taikymas

Pastaruoju metu optiniai pincetai yra sėkmingai taikomi biologinėse sistemose.

## Šaltiniai
Maršalo Salų demografija

Šiame straipsnyje pateikiami statistiniai duomenys apie **[[Maršalo Salos|Maršalo Salų]] demografiją**.

**Gyventojų skaičius:** 69 747 (2013 m. apskaičiavimai)

**Struktūra pagal amžių:**
* *0–14 m.:* 37,2 % (13 227 vyrai ir 12 730 moterų)
* *15–24 m.:* 17,5 % (6 222 vyrai ir 5 997 moterys)
* *25–54 m.:* 36,5 % (12 931 vyras ir 12 499 moterys)
* *55–64 m.:* 5,5 % (2 014 vyrai ir 1 852 moterys)
* *65 m. ir vyresni:* 3,3 % (1 111 vyrų ir 1 164 moterys) (2013 m. apsk.)

**Gyventojų amžiaus [[mediana]]:**
* *bendras:* 22,4 m.
* *vyrų:* 22,4 m.
* *moterų:* 22,4 m. (2013 m. apsk.)

**[[Gimstamumas]]:** 27,21 gimimų/1000 gyv. per metus (2013 m. apsk.)

**[[Mirtingumas]]:** 4,27 mirčių/1000 gyv. per metus (2013 m. apsk.)

**Metinis populiacijos prieaugis:** 1,79 % (2013 m. apsk.)

**[[Migracijos indeksas]]:** –5 migrantai/1000 gyv. per metus (2013 m. apsk.)

**[[Urbanizacija]]:**
* *mieste gyvenančių žmonių skaičius:* 72 % (2011 m. apsk.)
* *mieste gyvenančių žmonių procento metinis kitimas:* 2,3 % (2010–15 m. apsk.)

**Lyčių pasiskirstymas:**
* *gimimo metu:* 1,05 vyro vienai moteriai
* *0–14 m.:* 1,04 vyro vienai moteriai
* *15–24 m.:* 1,04 vyro vienai moteriai
* *25–54 m.:* 1,04 vyro vienai moteriai
* *55–64 m.:* 1,09 vyro vienai moteriai
* *65 m. ir vyresni:* 0,95 vyro vienai moteriai
* *visai populiacijai:* 1,04 vyro vienai moteriai (2013 m. apsk.)

**Kūdikių [[mirtingumas]]:**
* *bendra:* 22,15 mirčių/1000 gimimų
* *vyrų:* 24,93 mirčių/1000 gimimų
* *moterų:* 19,22 mirčių/1000 gimimų (2013 m. apsk.)

**[[Vidutinė gyvenimo trukmė]]:**
* *bendra:* 72,31 m.
* *vyrų:* 70,18 m.
* *moterų:* 74,55 m. (2013 m. apsk.)

**15 m. ir vyresnių gyventojų [[raštingumas]]:**
* *bendras:* 93,7 %
* *vyrų:* 93,6 %
* *moterų:* 93,7 % (1999 m. surašymas)

**[[Religija|Religijos]]:**
* *protestantai:* 54,8 %
* *Dievo asamblėja:* 25,8 %
* *krikščionys:* 8,4 %
* *Bukot nan Jesus:* 2,8 %
* *mormonai:* 2,1 %
* *kiti krikščionys:* 3,6 %
* *kiti:* 1 %
* *netikintys:* 1,5 % (1999 m. surašymas)

**[[Etninė grupė|Etninės grupės]]:**
* *maršaliečiai:* 92,1 %
* *maišyti:* 5,9 %
* *kiti:* 2 % (2006 m. apsk.)

## Šaltiniai
* Maršalo Salos CŽV pasaulio faktų knygoje (anglų kalba)
Joseph Schereschewsky

**Jozefas Šereševskis** dar žinomas Kinijoje kaip **Jozefas Ši** (1831 m. gegužės 6 d. Tauragėje, Rusijos imperija – 1906 m. spalio 15 d. Tokijuje, Japonija) – Lietuvos žydų kilmės Šanchajaus anglikonų vyskupas 1877–1884 metais. Buvo vienas iš Šanchajaus Šv. Jono universiteto įkūrėjų 1879 metais.

## Biografija

Gimė 1831 m. gegužės 6 d. Tauragėje kaip Samuel Isaac Joseph Schereschewsky. Anksti neteko tėvų, augo su netikru broliu kuris buvo medienos prekeivis. Gerai sekėsi mokslai, todėl artimieji nutarė jį leisti į rabinų mokyklą. Mokydamasis Žytomyro rabinų mokykloje susipažino su Naujuoju Testamentu ir buvo taip paveiktas, kad metė mokslus ir įtikėjo į krikščionybę. Išvyko metams mokytis į Frankfurtą prie Maino, vėliau dvejus metus mokėsi Breslau universitete. 1854 m. emigravo į JAV, kur Niujorke prisidėjo prie krikščionių žydų bendruomenės. 1855 m. buvo pakrikštytas ir greitai tapo presbiterionu. Vėliau kelerius metus mokėsi teologijos mokyklose Pensilvanijoje. Mokydamasis susipažino su hebraistu Samuel H. Turner, kuris jam pasiūlė vykti į Kiniją ir tapti misionieriumi. 1859 m. gegužės 3 d. buvo nutarta išsiųsti J. Šereševskį į Kiniją.

Į Šanchajų atvyko 1859 m. gruodžio 21 d. laivu *Golden Rule*. 1860 m. spalio 28 d. paskirtas dirbti Šanchajaus priemiesčio Honkauo bažnyčioje. 1861 m. pradėjo versti Bibliją į kinų kalbą. 1879 m. buvo vienas iš Šv. Jono koledžo įkūrėjų, pradžioje koledže, kuris vėliau tapo universitetu buvo 39 studentai ir paskaitos vyko kinų kalba. Būdamas vyresnio amžiaus išvyko į Japoniją, kur ir mirė 1906 m. spalio 15 d. Tokijuje.

## Šaltiniai

## Nuorodos
* Literatūra susijusi su Joseph Schereschewsky (ang.)
* [The Jewish Bishop and the Chinese Bible: S.I.J. Schereschewsky (1831–1906)](http://books.google.lt/books?id=yyugx2gz6HQC&dq=Eber,+Irene.+The+Jewish+Bishop+and+the+Chinese+Bible:+S.I.J.+Schereschewsky,+(1831-1906).+Leiden%3B+Boston:+Brill,+1999.+&lr=&source=gbs_navlinks_s&redir_esc=y)
Dailusis čiuožimas 2014 m. žiemos olimpinėse žaidynėse

**[[Dailusis čiuožimas|Dailiojo čiuožimo]]** rungtys 2014 m. žiemos olimpinėse žaidynėse vyks Aisber čiuožimo rūmuose.

Pirmą kartą į žaidynių programą įtraukta komandinė rungtis.

## Medalininkai

## Kvalifikacija

## Rezultatai
### Komandinis prizas
;Atstovai

;Rezultatai